**ОБАВЕШТЕЊЕ РОДИТЕЉИМА О ПРОФЕСИОНАЛНОЈ ОРИЈЕНТАЦИЈИ УЧЕНИКА**

Поштовани родитељи,

У вези са вашим питањима исказаним на заједничком састанку поводом Завршног испита, обавешавам вас о професионалној оријентацији која се спроводи у ОШ „Бранко Радичевић“, Панчево.

Циљевима образовања и васпитања предвиђено је да школа обезбеђује за све ученике, између осталог, оспособљавање за доношење ваљаних одлука о избору даљег образовања и занимања, сопственог развоја и будућег живота; развој кључних компетенција потребних за живот у савременом друштву, оспособљавање за рад и занимање стварањем стручних компетенција, у складу са захтевима занимања, развојем савремене науке, економије, технике и технологије.

**Професионала оријентација се континуирано спроводи од почетка школовања и кроз садржаје предмета, као и на часовима ЧОС-а.**

**Посебна пажња се посвећује ученицима 7. и 8. разреда за које се спроводи свеобухватан програм професионалне оријентације, који израђује и реализује школски Тим за професионалну оријентацију, којег чине све одељењске старешине 7. и 8. разреда и психолог школе.**

**Школски тим за професионалну оријентацију у школ. 2024/2025. години чине:**

**Данијела Ратков Жебељан – координатор, наст. хемије**

**Слијепчевић Александра –** **заменик**, наст. немачког језике

Грбин Данијела – наст. математике

Мимић Александра – наст. физичког васпитања

Љиљана Јанковић – наст. физике

Снежана Боканић – наст. технике и технологије

Халупа Јелена – наст. енглеског језика

Раичковић Ивана – психолог школе

Јелена Богданов, представник Савета родитеља, психолог у Националној служби за запошљавање, Филијала Панчево

Лазар Ченејски, 8-2, представник Ученичког парламента

Светлана Ђорђевић, представник јединице локалне самоуправе

Програм професионалне оријентације конципиран је на основу процесног, динамичког, **петофазног модела професионалне оријентације**.

Основни циљ програма професионалне оријентације је подстицање развоја личности ученика до промишљене, ваљане и реалне одлуке о избору школе и занимања, планирања каријере и укључивања у свет рада.

Концепт програма ПО остварује се кроз пет модула:

1. **самоспознаја** – препознавање сопствених потенцијала, интересовања, вредности, слике о себи и сл.
2. **информисање о занимањима и каријери** – припрема расположивих информација о занимањима на структурисан начин или инфомрација које тек треба развити, да би се омогућила информисана одлука о избору занимања
3. **упознавање са путевима образовања – мрежом школа** – познавање путева образовања и каријере који воде ка остварењу жељеног занимања
4. **реални сусрети са светом рада** – преко распитивања (разговори са стручњацима, посета предузећима) и опробавања у појединим занимањима
5. **доношење одлуке о избору школе и занимања** – самостално, промишљено и одговорно доношење одлуке о избору школе или занимања

Годишњим плановима рада за реализацију програма проф. оријентације у 7. разреду су реализовани модули „Самоспознаја“ и „Информисање о занимањима и каријери“, док су преостала 3 модула, „Упознавање са мрежом школа“, „Реални сусрети“ и „Самостално доношење одлуке о избору школе и занимања“ се реализују током 8. разреда.

Цео програм је конципиран кроз активности ученика и вођење од стране превасходно одељењских старешина и то на часовима ЧОС-а. Постоје веома разрађене едукативне радониице, као и други материјали и доступни извори. Предвиђено је и да се професионална оријентација посредно реализује кроз садржаје свих предмета обухваћених плановима наставе и учења.

**Верујем да сте и сами упознати са свим поменутим активностима. Можда су неки од вас и учествовали као гостујући експерти на часовима у нижим разредима своје деце и имали прилике да представите своје занимање. Такође, програм проф. оријентације предвиђа и реализацију родитељских састанака са датим темама из програма на којима сте имали прилике и да искуствено прођете кроз поједине радионице из програма проф. оријентације и стекнете знања и вештине за подршку својој деци у избору занимања**

**Психолог** као члан тима за проф. оријентацију има своје активности које обухватају пружање саветодавне подршке ученицима и родитељима завршних разреда, пружање стручне подршке одељењским старешинама у реализацији предвиђених тема и појединих радионица, као и тиму школе у изради планова, праћењу реализације и евалуацији истих.

Психолог активно учествује у раду одељењских већа 8. разреда и прати напредовање ученика у сарадњи одељ. старешинама и предметним наставницима, као и педагогом школе.

Психолог пружа стручну подршку и у раду Комисије за завршни испит, иако није члан исте: припрема материјала за ученике и родитеље, праћењу календара уписа, помоћ при ажурирању базе ученика „Моја средња школа“: подаци о ученицима којима је потребна додатна подршка у учењу; учествује у планирању прилагођавање услова за полагање Завршног испит (ЗИ); координира израду посебних тестова на пробном и ЗИ. Психолог активно учествује у уписним активности које се тичу уписа ученика из осетљивих група према афирмативним мерама. Учествује у евалуацији и анализи реализације ЗИ на нивоу школе за генерацију ученика 8. разреда у оквиру тима за самовредновање. Психолог често буде одређен као помагач појединим ученицима са сметњама у понашању и емотивном реаговању.

Након уписа у одговарајућу средњу школу, психолог представља школски тим и „особа је од поверења“ за ученике и активно учествује у пружању подршке у транзицији ученика, који су уписани по афирмативним мерама и који су се образовали и завршили основну школу по ИОП 2.

Подсећам и да је психолог школе стални члан Интерресорне комисије Града Панчева и учествује и из тог угла у предлагању мера додатне подршке ученицима са сметњама у развоју и инвалидитетом. Психолог школе је један од инцијатора и креативног творца првог Сајма образовања у нашем граду још 2013. године.

**Психолошко професионално информисање и саветовање ученика 8. разреда** обухвата више аспеката: редовно информисање о постојећим смеровима, образовним профилима и постојећим средњим школама у Панчеву; редовно информисање о упису у специјализоване средње школе, учешће у организацији посета ученика Сајму образовања и другим средњим школама на територији Града Панчева.

Психолог у другом полугодишту реализује и ужестручно **психолошко испитивање професионалних интересовања заинтересованих ученика**, нарочито оних који су или свестрани или недовољно мотивисани. Психолог реализује и час психолошке припреме пред полагање пробног ЗИ. Ове активности су предвиђене за реализацију у фебруару и почетком марта 2025. године.

**Из наведеног можете сагледати сву сложеност и напоре школе да заједничким радом помогнемо нашим ученицима да самостално и зрело донесу одлуку о одабиру средње школе и свог будућег занимања.**

**Свакако вас подржавам да и убудуће разговарате са својом децом и уважите њихова интересовања и образовна постигнућа из предмета који су предуслов за одабир одговарајуће средње школе.**

За сва питања и недоумице упућујем вас на одељењске старешине и школски тим. Стручна служба стоји на располагање у заказаним терминима.

**Срдачан поздрав,**

***У Панчеву, 17.12.2024. године Ивана Раичковић, стручни сарадник – психолог и***

***саветник – спољни сарадник Министарства просвете***